CELEX: 32022D0404
Language: lv
Date: 2022-03-03 00:00:00
Title: Komisijas Īstenošanas lēmums (ES) 2022/404 (2022. gada 3. marts), ar ko Īstenošanas lēmumu (ES) 2019/919 groza attiecībā uz saskaņotajiem standartiem par stūres iekārtu trošu savienojumiem ar trīšu sistēmām (Dokuments attiecas uz EEZ)

10.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 83/44
               
            
         KOMISIJAS ĪSTENOŠANAS LĒMUMS (ES) 2022/404
         (2022. gada 3. marts),
         ar ko Īstenošanas lēmumu (ES) 2019/919 groza attiecībā uz saskaņotajiem standartiem par stūres iekārtu trošu savienojumiem ar trīšu sistēmām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2013/53/ES (2) 14. pantu ražojumus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, pieņem par atbilstīgiem minētajos standartos vai to daļās iekļautajām prasībām, kā noteikts Direktīvas 2013/53/ES 4. panta 1. punktā un minētās direktīvas I pielikumā.
                  
               
                     (2)
                  
                  
                     Ar Īstenošanas lēmumu C(2015) 8736 (3) Komisija iesniedza Eiropas Standartizācijas komitejai (CEN) un Eiropas Elektrotehnikas standartizācijas komitejai (Cenelec) pieprasījumu Direktīvas 2013/53/ES īstenošanas vajadzībām izstrādāt un pārskatīt saskaņotos standartus, lai pievērstos pamatprasībām, kas noteiktas Direktīvas 2013/53/ES 4. panta 1. punktā un minētās direktīvas I pielikumā un kas ir stingrākas salīdzinājumā ar atcelto Eiropas Parlamenta un Padomes Direktīvu 94/25/EK (4).
                  
               
                     (3)
                  
                  
                     Ar Īstenošanas lēmumu C(2015) 8736 CEN un Cenelec tika arī iesniegts pieprasījums pārskatīt standartus, kuru atsauces ir publicētas ar Komisijas paziņojumu 2015/C 087/01 (5).
                  
               
                     (4)
                  
                  
                     Pamatojoties uz Īstenošanas lēmumā C(2015) 8736 izklāstīto pieprasījumu, CEN pārskatīja saskaņoto standartu EN ISO 8847:2017 par stūres iekārtu trošu savienojumiem un trīšu sistēmām, kurš aizstāja iepriekšējo saskaņoto standartu EN ISO 8847:2004 un kura atsauce ir publicēta ar Komisijas paziņojumu 2017/C 435/06 (6). Rezultātā tika pieņemts saskaņotais standarts EN ISO 8847:2021.
                  
               
                     (5)
                  
                  
                     Komisija kopā ar CEN ir novērtējusi, vai minētais CEN pārskatītais standarts atbilst Īstenošanas lēmumā C(2015) 8736 izklāstītajam pieprasījumam.
                  
               
                     (6)
                  
                  
                     Standartā EN ISO 8847:2021 ir noteiktas prasības par stūres iekārtu trošu savienojumu ar trīšu sistēmām projektēšanu, uzstādīšanu un testēšanu tādiem mazizmēra peldlīdzekļiem ar galveno dzinēju vai bez tā un tādiem mazizmēra peldlīdzekļiem ar piekarināmu dzinēju, kura kopējā jauda nepārsniedz 37 kW.
                  
               
                     (7)
                  
                  
                     Standarts EN ISO 8847:2021 atbilst prasībām, kuras bija paredzēts aptvert un kuras ir izklāstītas Direktīvas 2013/53/ES 4. panta 1. punktā, kā arī minētās direktīvas I pielikuma A daļā. Tāpēc ir lietderīgi atsauci uz minēto standartu publicēt Eiropas Savienības Oficiālajā Vēstnesī.
                  
               
                     (8)
                  
                  
                     Standartam EN ISO 8847:2021 ir jāaizstāj standarts EN ISO 8847:2017.
                  
               
                     (9)
                  
                  
                     Tāpēc atsauce uz standartu EN ISO 8847:2017 Eiropas Savienības Oficiālajā Vēstnesī ir jāatsauc.
                  
               
                     (10)
                  
                  
                     Lai ražotājiem dotu pietiekami daudz laika pielāgot savus ražojumus saskaņotā standarta EN ISO 8847:2017 pārskatītajai redakcijai, atsauces uz minēto standartu atsaukšana ir jāatliek.
                  
               
                     (11)
                  
                  
                     Īstenošanas lēmuma (ES) 2019/919 I pielikumā ir uzskaitītas Direktīvas 2013/53/ES īstenošanas vajadzībām izstrādāto saskaņoto standartu atsauces. Minētajā pielikumā būtu jāiekļauj atsauce uz saskaņoto standartu EN ISO 8847:2021.
                  
               
                     (12)
                  
                  
                     Īstenošanas lēmuma (ES) 2019/919 II pielikumā ir uzskaitītas Direktīvas 2013/53/ES īstenošanas vajadzībām izstrādāto saskaņoto standartu atsauces, kuras tiek atsauktas no Eiropas Savienības Oficiālā Vēstneša C sērijas. Minētajā pielikumā būtu jāiekļauj atsauce uz saskaņoto standartu EN ISO 8847:2017.
                  
               
                     (13)
                  
                  
                     Tāpēc Īstenošanas lēmums (ES) 2019/919 būtu attiecīgi jāgroza.
                  
               
                     (14)
                  
                  
                     No dienas, kad atsauce uz saskaņoto standartu publicēta Eiropas Savienības Oficiālajā Vēstnesī, šā standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/919 groza šādi:
            
                        1)
                     
                     
                        I pielikumu groza saskaņā ar šā lēmuma I pielikumu;
                     
                  
                        2)
                     
                     
                        II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2022. gada 3. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2013/53/ES (2013. gada 20. novembris) par atpūtas kuģiem un ūdens motocikliem un ar ko atceļ Direktīvu 94/25/EK (OV L 354, 28.12.2013., 90. lpp.).
         
            (3)  Komisijas Īstenošanas lēmums C(2015) 8736 (2015. gada 15. decembris) par standartizācijas pieprasījumu Eiropas Standartizācijas komitejai un Eiropas Elektrotehnikas standartizācijas komitejai attiecībā uz atpūtas kuģiem un ūdens motocikliem, lai atbalstītu Eiropas Parlamenta un Padomes 2013. gada 20. novembra Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK.
         
            (4)  Eiropas Parlamenta un Padomes Direktīva 94/25/EK (1994. gada 16. jūnijs) par dalībvalstu normatīvo un administratīvo aktu tuvināšanu attiecībā uz izpriecu kuģiem (OV L 164, 30.6.1994., 15. lpp.).
         
            (5)  Komisijas paziņojums saistībā ar Eiropas Parlamenta un Padomes 1994. gada 16. jūnija Direktīvas 94/25/EK par dalībvalstu normatīvo un administratīvo aktu tuvināšanu attiecībā uz izpriecu kuģiem īstenošanu (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 87, 13.3.2015., 1. lpp.).
         
            (6)  Komisijas paziņojums, kas sagatavots, īstenojot Eiropas Parlamenta un Padomes (2013. gada 20. novembra) Direktīvu 2013/53/ES par atpūtas kuģiem un ūdens motocikliem un ar ko atceļ Direktīvu 94/25/EK (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 435, 15.12.2017., 144. lpp.).
      
      
         
            I PIELIKUMS
            Īstenošanas lēmuma (ES) 2019/919 I pielikumā pievieno šādu ierakstu:
            
               
                           
                              Nr.
                           
                        
                        
                           
                              Atsauce uz standartu
                           
                        
                     
                           “44.
                        
                        
                           EN ISO 8847:2021
                        
                     
                            
                        
                        
                           Mazizmēra peldlīdzekļi. Stūres iekārtas. Trošu savienojumi ar trīšu sistēmām”
                        
                     
         
      
      
         
            II PIELIKUMS
            Īstenošanas lēmuma (ES) 2019/919 II pielikumā pievieno šādu ierakstu:
            
               
                           
                              Nr.
                           
                        
                        
                           
                              Atsauce uz standartu
                           
                        
                        
                           
                              Atsaukšanas datums
                           
                        
                     
                           “37.
                        
                        
                           EN ISO 8847:2017
                           Mazizmēra peldlīdzekļi. Stūres iekārtas. Trošu savienojumi ar trīšu sistēmām
                        
                        
                           2023. gada 10. septembris”